CELEX: 62009CN0338
Language: fi
Date: 2009-08-24 00:00:00
Title: Asia C-338/09: Ennakkoratkaisupyyntö, jonka Unabhängiger Verwaltungssenat Wien (Itävalta) on esittänyt 24.8.2009 — Yellow Cab Verkehrsbetriebs GmbH

21.11.2009   
            
            
               FI
            
            
               Euroopan unionin virallinen lehti
            
            
               C 282/24
            
         Ennakkoratkaisupyyntö, jonka Unabhängiger Verwaltungssenat Wien (Itävalta) on esittänyt 24.8.2009 — Yellow Cab Verkehrsbetriebs GmbH
   (Asia C-338/09)
   2009/C 282/42
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Unabhängiger Verwaltungssenat Wien
   
      Pääasian asianosaiset
   
   
      Kantaja: Yellow Cab Verkehrsbetriebs GmbH
   
      Vastaaja: Magistrat der Stadt Wien
   
      Ennakkoratkaisukysymykset
   
   
               1)
            
            
               Onko EY 49 artiklassa ja sitä seuraavissa artikloissa tarkoitettujen sijoittautumisvapauden ja palvelujen tarjoamisen vapauden sekä EY 81 artiklassa ja sitä seuraavissa artikloissa tarkoitetun EU:n kilpailuoikeuden mukaista, että kansallisessa oikeussäännössä, joka koskee luvan myöntämistä linjaliikenteen harjoittamiseen eli julkisen joukkoliikennevälineen käyttöönottoa reitillä, jota ajetaan sovittujen pysäkkien kautta säännöllisesti tietyn aikataulun mukaisesti, asetetaan luvan myöntämisen edellytykseksi se,
               
                           a)
                        
                        
                           että hakemuksen tehneellä EU-yrityksellä on oltava jo ennen linjaliikenteen aloittamista ja erityisesti konsession saamishetkellä toimipaikka tai sivuliike luvan myöntävän viranomaisen valtiossa;
                        
                     
                           b)
                        
                        
                           että hakemuksen tehneellä EU-yrityksellä on oltava viimeistään linjaliikenteen aloittamishetkestä alkaen toimipaikka tai sivuliike luvan myöntävän viranomaisen valtiossa?
                        
                     
         
               2)
            
            
               Onko EY 49 artiklassa ja sitä seuraavissa artikloissa tarkoitettujen sijoittautumisvapauden ja palvelujen tarjoamisen vapauden sekä EY 81 artiklassa ja sitä seuraavissa artikloissa tarkoitetun EU:n kilpailuoikeuden mukaista, että kansallisessa oikeussäännössä, joka koskee luvan myöntämistä linjaliikenteen harjoittamiseen eli julkisen joukkoliikennevälineen käyttöönottoa reitillä, jota ajetaan sovittujen pysäkkien kautta säännöllisesti tietyn aikataulun mukaisesti, säädetään, että lupa on evättävä, jos silloin, jos hakemuksen kohteena oleva linjaliikenne aloitetaan, kilpailevan yrityksen, joka liikennöi osittain tai kokonaan samanlaista lyhyttä reittiä, tuotot vähenevät tältä liikennöidyltä lyhyeltä reitiltä niin selvästi, että tämän kilpailevan yrityksen reitin liikennöimisen jatkaminen ei ole enää markkinataloudellisesti kannattavaa?